**Δημοσιοποιημένη πολιτική υποστήριξης και ανάπτυξης του προσωπικού του ΔΠΜΣ**

Το ΔΠΜΣ δεν διαθέτει δημοσιοποιημένη πολιτική υποστήριξης και ανάπτυξης του διδακτικού προσωπικού του, εφόσον θεωρείται ότι η υποστήριξη και ανάπτυξη του προσωπικού καλύπτεται από:

- Την αντίστοιχη πολιτική των τριών συνεργαζόμενων Τμημάτων Λογοθεραπείας, Νοσηλευτικής και Φυσικοθεραπείας όσον αφορά την υποστήριξη και ανάπτυξη του διδακτικού προσωπικού τους, η οποία υλοποιείται μέσω ενεργειών όπως η παροχή χρηματοδότησης από τον προϋπολογισμό τους για την κάλυψη των εξόδων μετακίνησης, διαμονής και συμμετοχής των μελών ΔΕΠ σε επιστημονικά συνέδρια, καθώς και δημοσίευσης άρθρων τους σε επιστημονικά περιοδικά ανοικτής πρόσβασης (open access) κλπ. Αυτή η κάλυψη εξόδων δύναται να αφορά και την παρουσίαση ή δημοσίευση των ερευνητικών ευρημάτων που προέρχονται από την εκπόνηση της μεταπτυχιακής διπλωματικής εργασίας των φοιτητών υπό την καθοδήγηση του επιβλέποντα καθηγητή.

- Τις δραστηριότητες του Κέντρου Υποστήριξης Διδασκαλίας και Μάθησης (ΚΕΔΙΜΑ) του Πανεπιστημίου Πατρών, το οποίο, σε συνεργασία με διάφορα Τμήματα, διοργανώνει εκπαιδευτικά προγράμματα και ημερίδες σε τακτά χρονικά διαστήματα με σκοπό την επιμόρφωση, ανάπτυξη και προαγωγή των γνώσεων των μελών ΔΕΠ του Ιδρύματος.